JUMAL KÕNELEB
Tere jälle. Tore taas kohtuda.
Tere tulemast vaatama saadet Jumal kõneleb.
Minu nimi on Jan Cedercreutz ja siin on mu armas abikaasa Joy.
Meil on suur rõõm jagada sõnumit Jumala headusest ja Jumala Sõna.
Jumala Sõna julgustab meid.
Usk on üks, mida vajame igapäevaselt me argipäeva keskel.
Mitte üksnes usku päästesse vaid usku ka sellesse,
et mis iganes elus ette tuleb, võime selle võita.
Täna tahamegi rääkida sellest, mis võidab need väljakutsed.
See ongi usk - usk, mis võidab.
Seetõttu olemegi võitja poolel.
Seepärast, et usume Võitjasse.
Aamen.
Me usume Temasse, kes võitis.
Kirjas roomlastele 10:17 öeldakse:
"usk tuleb kuulutusest, kuulutus aga Kristuse sõna kaudu."
Oleme sellel teemal varemgi rääkinud,
et usk tuleb kuulutusest, kuulutus aga Kristuse sõna kaudu.
Usk pole selline asi, mis kusagil hõljub
ja me palume Issandalt, et ta annaks meile usku juurde.
Usk tulebki kuulmisest.
Kui kuulame Jumala Sõna,
siis see sünnitab meis iseenesest usku.
See on tõeliselt julgustav.
See on tõesti julgustav,
sest siis, kui olen masendunud ja mind on vallanud uskmatus
ning ma ei jaksa enam, tahaksin alla anda ja kui on raske,
tean, kuhu ma lähen, et ma saaksin jõudu.
Usk annab jõudu.
Kui te ei usu, ei pea te ka vastu.
Imeline teada, et võin võtta Piibli
ja hakata uurima ning küsida Issandalt kõik oma küsimused.
Appi, kuidas on selle ja teise küsimusega?
Võtan lahti mõne koha, mis tuleb mulle meelde.
Vaatan näiteks Psalme ja loen kasvõi viis minutit,
et saan julgustust ja sõnumeid, mis kõnetavad mind.
Kui lähen edasi ning liigun kirja heebrealastele,
loen seda ja leian taas innustavaid kirjakohti.
Võime uurida Piiblit
ja just seda teemavaldkonda, milles meil on väljakutseid.
Tänapäeval on väga toredaid Piibli lugemise programme.
Võin minna internetti
ja sisestada otsingusõna, mis mind huvitab.
Näiteks tervenemine. - Kasvõi õnnistus või vägi.
Kirjutan otsingusse "jõud" ja vaadata, mida kirjutatakse Piiblis jõu kohta.
Sõna hakkabki tooma jõudu minu ellu.
See on lihtne asi, mida on oluline mõista:
Jumala Sõna iseenesest sünnitab meis usku.
Kui vajame usku ning on lootusetu olukord,
siis ei pea jääma sellesse lootusetusesse.
Igaüks meist saab selle osas midagi ära teha.
Me ei pea ootama ainult seda, et Jumal teeks selle heaks midagi.
Võime lugeda Tema Sõna.
Täpselt nagu Joy ütles, et psalmid julgustavad kogu aeg.
Neid on tõesti hea lugeda, kui on rasked ajad.
Jumala Sõna sünnitab iseenesest meis usku.
Kui oled saanud usku ja tõusnud olukorrast kõrgemale
ja Jumal on meid üles tõstnud, siis me olemegi jälle pinnal.
Sõna sünnitab iseenesest usku.
Miks peaksime tahtma seda teha ja mille poolest see tasub end ära?
Kui üldse usust rääkida,
siis kõige selle aluseks, millele usk rajaneb,
selle vundament ja lähtekoht on teadmine, et Jumal on hea.
Nii see on.
Ta on armastus.
Olemas on Jumal, kes armastab mind.
Ta on hea ja Tal on head mõtted minu osas.
1. Johanneses öeldakse:
"Ja see on sõnum, mida me oleme kuulnud temalt ja kuulutame teile:
Jumal on valgus, ja temas ei ole mingit pimedust."
Aamen.
Kui teame seda, et Talle lähenedes
ja otsides Teda ja Tema Sõna, tulebki sellest valgus.
Sellest tuleb headust, armastust ning midagi paremat.
Tema tahe minu elule on hea.
See on midagi head.
Ta ütleb, et annab meile tulevikku ja lootust.
Vägev, et Jumalale lähenedes ja Tema juttu uskuma hakates
hakkab mu ellu tulema Jumala headust.
Jumala head kavatsused võivad hakata täituma minu elus.
Vägev, et võin leida oma elu siit Piiblist.
Seda head ja häid asju.
Usu aluseks on mõistmine,
arusaam ja veendumus selles, et Jumal on hea.
Milleks otsida Jumalat,
kui arvan, et Tal on midagi mu vastu?
Milleks otsida tervenemist, kui ei usu, et see on Tema tahe.
Miks otsida abi majanduslikes raskustes,
kui ma ei usu, et Ta tahab mind aidata?
Usu aluseks on siis mõistmine
ja õige käsitlus Jumalast ning sellest, et Ta on hea.
Jeesus ei luba, et meil oleks elus alati kerge.
Vastupidi, Ta ütleb nii Johannese evangeeliumis 16:33:
"Seda ma olen teile rääkinud, et teil oleks rahu minus.
Maailmas ahistatakse teid,
aga olge julged: mina olen maailma ära võitnud."
Jeesus ei luba meile lihtsat elu.
Kui leome näiteks Pauluse elust, siis see oli kõike muud kui lihtne.
Laevahukud, peksmine, vangistus, nälg ja kõike seesugust.
Ometi ütleb Paulus,
et kõiges selles on ta saanud täieliku võidu Jeesuse kaudu.
Ta elas Jeesusele.
Jeesus kuulutab siin: "Olge julged."
Miks?
"Mina olen maailma ära võitnud."
Vajame usku Jeesusesse, mitte enda usku
ega iseenesesse ja kasvõi abikaasasse.
Me vajame usku Jeesusesse.
Jeesus julgustab meid siin ja ütleb, et me ei kardaks.
Mida iganes teil elus ette tuleb, teadke, et Jeesus on selle võitnud.
Pane tähele: olen selle juba ära võitnud.
Seetõttu usk Temasse võidab, et tema on juba võitnud.
Tema on alati suurem. - Just seda ma mõtlengi.
Ta on alati targem.
Ta teab alati paremini, mida peaksin tegema.
Tema ei karda, olgu olukord milline tahes.
Kui tekib probleeme, ei karda Jeesus üldse.
Tema on arm ja läheb alati otse probleemi tuuma.
Ta läheb alati otse väljakutse keskele,
otse pimedusse ja hakkab tooma valgust.
See on Tema ülesanne.
Kui elame Temaga ja Ta lähedal,
siis me ei pea kartma ja oleme Võitja poolel.
Oleme alati targema ja tugevama poolel.
Jeesus tahab ka sind täna julgustada.
Mis iganes väljakutse on sul täna ees,
isegi kui neid oleks palju, on Jeesus neist kõigist suurem.
Mida tahes see maailm sulle vastu vahtimist viskab,
tea, Jeesus on võitnud selle maailma.
Selles on meie usu alus.
Mitte, et me ise oleksime kuidagi olukordadest kõrgemal
vaid oleme Temas neist olukordadest üle,
sest Tema on suurem.
Jeesusele on tõesti antud kogu meelevald.
Julgustav on see,
et mitte vaid Taevas vaid ka maa peal.
Ta ütleb Matteuse 28:18-20:
"Ja Jeesus astus nende juurde ja kõneles neile:
"Minule on antud kõik meelevald taevas ja maa peal.
Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni."
Jeesusele on antud kõik meelevald ka sinu ja minu eludes.
Ka siin maa peal.
Kui elame koos Jeesusega ning Ta tegutseb meie eludes,
siis meie elus on Võitja, kes on võitnud ja valitseb kõike.
Seetõttu võibki Jeesus anda selle suure ja tohutu kutse
minna evangeeliumi jutlustama kogu maailmale,
sest Ta ütleb siin lõpus: "Mina olen koos sinuga."
Igal päeval, alati ja maailma lõpuni välja.
See julgustab.
See tähendab ka seda, et Tema tahab võitu.
Tema tahab tuua võitu ja on see, kes on võitnud.
Mina olen maailma ära võitnud.
Mulle on antud kogu meelevald
nii taevas kui maa peal, seega mine maailma.
Ma võin teada, et Tema tahe on võit
nendes valdkondades, milles mul on väljakutseid.
Kas pole julgustav? - See on vägev.
Kui Jeesus on meie poolel
nagu Piibel seda ka ütleb, siis kes võib olla meie vastu?
Mitte keegi.
Usume Jeesusesse, olukordadele vaatamata
ning paneme kogu oma usu ja lootuse Temale.
Paneme Jumalale oma usu ja lootuse
kes on selle väljakutse juba ära võitnud.
Ta on kõikidest nendest olukordadest kõrgemal.
Piibel ütleb 1. Johannese 5:4-5: "Jah, igaüks,
kes on sündinud Jumalast, võidab ära maailma."
Kõik, mis on sündinud Jumalast, võidab ära maailma.
Olen sündinud Jumalast ja olen uuesti sündinud,
sest usun Jeesusesse ja olen Ta vastu võtnud oma ellu.
Sinulgi on võimalus sündida uuesti, kui võtad Jeesuse vastu oma ellu.
Sünnid uuesti Tema lapseks.
Piibel ütleb, et kõik see,
mis on sündinud Jumalast, võidab ära selle maailma.
See kirjakoht läheb veel edasi.
"Ja see ongi võit, mis on võitnud ära maailma.."
Mis võit see siis on? - Meie usk.
Meie usk.
Kes võidab ära maailma?
Eks see, kes usub, et Jeesus on Jumala Poeg!"
Me oleme need, kes usuvad, et Jeesus on Jumala Poeg.
Seega mina olen see, kes võidab selles maailmas.
On nii vägev, kui kõik keeb meie ümber.
Seega tasub seda meeles pidada, uurida ja mõtelda sellele võidule.
Just see, et uskudes Jeesusesse, kes on maailma ära võitnud.
Mis on maailma ära võitnud?
Meie usk.
Räägitakse minevikuvormis.
Uskudes Jeesusesse,
lihtsalt uskudes raskustes, olgu tegemist lootusetu olukorraga
või mõne majandust ja tervist puudutava küsimusega,
võin siiski öelda, et olen Jeesusega juba võitnud.
Sina oled võitnud kõik ja mu usk Sinusse on see,
mis võidab ära ka selle väljakutse.
Usk Sinusse ja Su suurusesse
ning tead kõike ja oled kõigest suurem.
Jeesus, tänu Sulle võidu eest!
Seetõttu võime seda juba ette kuulutada
nagu Piibel seda kuulutab ja räägib minevikuvormis.
Me oleme juba ette võitjad.
Vajame seetõttu usku.
Minu teada igaüks meist kohtab elus väljakutseid.
Jeesus ei taha, et langeksime lootusetusesse
ning muserduksime nende väljakutsete keskel.
Nagu Joy ütles: "Tema tuleb kõigi väljakutsete,
valude ja raskuste keskele ja tahab kuulutada Sulle ja mulle,
et Tema olen suurem ning sul tuleb lihtsalt sellesse uskuda.
Usu ainult.
Samamoodi nagu sünagoogiülem, kelle tütar oli surnud,
tuli Jeesuse juurde ja anus, et Ta paluks sureva, haige tütre eest.
Enne kui Jeesus jõudis ta koju, tuli teenija ja ütles,
et ta tütar on juba surnud ning enam pole midagi teha.
Olukord on täiesti võimatu, aga Jeesus vaatas sünagoogiülemale
otse silma ja ütleb: "Ära karda, usu ainult."
Tüdruk tõusis surnuist üles.
See on nii julgustav.
Iisraellased lahkusid Egiptusest.
Jumal juhatas Iisraeli rahva orjusest välja.
Rahvas järgnes Moosesele
ja sai Temalt tõotuse, et Ta viib nad tõotatud maale.
Ma viin teid maale, mis voolab piima ja mett.
Nad läksidki orjusest kõrbesse.
Nad jõudsid Punase mere äärde ning seal, kus nende ees on meri,
kuulevad nad korraga, et egiptlased on selja taga.
Tohutu müdin sõjavankrite tulekust.
Sõjaratsud ja kogu Egiptuse armee ajab neid taga.
Ka meie võime sattuda samasugustesse olukordadesse.
Ka meie eludes võib tunduda,
et Punane meri on ees ja egiptlased selja taga.
Mida oleks kõige parem teha?
Arvetehunnik on ees ja järgmised juba tulekul.
Kas parem oleks pikali heita
anda alla ja öelda, et see kõik on läbi.
Võib olla on selline olukord, et lõpp tundub olevat käes.
Kas nüüd ongi kõik?
Kas nüüd läks kõik kehvasti?
Mis siis juhtus?
Issand lõhestas Punase mere.
Psalmides on ka tore kirjakoht,
et Tema teeb tee sinna, kus seda pole olnud.
Ta teeb teeraja sinna,
kus mitte keegi ei teadnud teerada olevat.
Kuigi me ei tea alati, kus teerada kulgeb,
kust tee läheb, teeb Tema sinna tee.
2. Korintlastele 4:8-9 ütleb Paulus:
"Meid ahistatakse igati, kuid me ei ole kitsikuses;
me oleme nõutud, kuid mitte meeleheitel;
meid kiusatakse taga, kuid me pole hüljatud;
meid rõhutakse maha, kuid me ei hukku.."
2. Korintose 4:13:
"Aga et meil on sellesama usu vaim,
millest on kirjutatud: "Ma usun, seepärast ma räägin",
siis meiegi usume ja ka räägime.."
See äsja loetud kirjakoht 2. Korintose kirjas 4:8:
"Meid ahistatakse igati, kuid me ei ole kitsikuses.."
See ongi usu kuulutamine. - Just nii.
Paulus ei räägi siinkohal, et elu on lust ja lillepidu.
Ta räägib ahastusest, nõutusest, et on tagakiusatud ja rõhutud.
Ometi kuulutab ta, et neid pole hüljatud
ning ka rõhutuina nad ei ole hukkunud.
Kord korra järel näed Piiblist lugedes,
et apostel Paulus oli võimatutes olukordades,
kuid Jeesus oli kogu aeg suurem.
Jeesus on ka Sinu elus kogu aeg suur.
Ta on suurem kui majanduslik ahastus või raskus.
Ta on suurem kui
inimsuhete probleemid või haiguse diagnoos.
Ta on kõigest suurem.
Just eelmisel nädalal kuulsin ühe soomlasest neiu kohta,
kellel diagnoositi haigus, mis takistas luustiku toimimist.
Luud olid jäigalt kinni ning õlad ja liigesed ei liikunud.
Talle ennustati elueaks vaid 30-40 aastat.
Sõber palvetas ta eest ja luud hakkasid ragisema.
Ta koges palve ajal, et midagi toimub ta liigestega.
Tema eriarst kirjutas hiljem tema haiguslukku:
"Usklike palve kaudu on toimunud suur muutus.
Midagi sellist oli seal kirjas.
Arst lisas: "Nüüd pole enam mingeid sümptomeid.
Halleluuja, milline Jumal on meil.
Usk pole midagi sellist, mida me peame ponnistama.
Me lihtsalt loodame sellele, et Jeesus on sellest suurem.
Sina, Jeesus, oled juba võitnud ja kandnud kõik minu haigused.
Sina oled suurem kui mu rahalised raskused,
Sina oled suurem kui mu patud ja ebaõnnestumised.
Sina oled kuningate Kuningas ja isandate Isand.
See ongi usk, et loodame Temale kõikides olukordades.
Selline usk võidabki - usk Jeesusesse.
See on juba võitnud.
Viies Moosese raamat 28:7
"Issand paneb vaenlased.. su ette kaotust kandma."
Ta aitab mul võita vaenlased.
"..kes kipuvad sulle kallale, ühte teed nad tulevad su vastu,
aga seitset teed nad põgenevad su eest."
Kiri roomlastele 8:37-39: "Kuid selles kõiges me saame
täieliku võidu tema läbi, kes meid on armastanud."
Ta jätkab veel kindlalt: "Sest ma olen veendunud.."
Ilma igasuguse kahtluseta:
"Sest ma olen veendunud, et ei surm ega elu,
ei inglid ega peainglid, ei praegused ega tulevased,
ei väed, ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
Paulus tunnistab oma usku.
Ükski ta rasketest probleemidest ei saa lahutada teda Jeesusest.
Nii kaua kui olen Jeesuses,
olen Võitja poolel ning ma ei pea kartma.
Tahan sind täna julgustada.
Jeesus on suurem kui kõik sinu olukorrad.
Võid julgelt panna oma usu ja usalduse Tema peale.
Võid tõesti panna kõik oma probleemid,
kogu lootuse, usalduse ning usu Tema peale.
Tema on usu alustaja ja ka selle täidesaatja.
Tema on algus ja ots.
Pannes usu Temale ja Ta Sõnale, me lihtsalt toetume Temale.
Toetume Tema tõotustele ning sellele, et Ta on ustav.
Ta on ustav ja teeb seda, mida on lubanud teha.
See ongi usk.
2. Korintlastele 2:14: "Aga tänu olgu Jumalale,
kes meid Jeesuses Kristuses viib igal pool võidukäigus kaasa.."
Igal pool.
Ta viib meid alati võidukäigus kaasa Kristuses
"ja teeb kõigis paigus meie kaudu avalikuks oma tunnetuse lõhna."
Ta viib meid alati võidukäigus,
aga meie hakkame liiga tihti virisema ja meenutama probleeme.
Tema ütleb, et viib meid alati võidukäigus edasi.
Palvetame. - Just.
Tänu, Jeesus, et viid meid alati edasi võidukäigus.
Tänu, et saame kuulutada võitu kõikidele vaatajatele ja endale.
Tänu, Jeesus, et Sinus meil on juba võit.
Usk on see võit, mis on maailma ära võitnud.
Meie usk Sinusse, Jeesus.
Tänu, et saame kuulutada võitu igasse elu olukorda,
võitu haiguste üle, võitu inimsuhete probleemide üle,
ja võitu majanduslike väljakutsete üle.
Jeesuse nimel.
Tänu, et Sa, Issand, oled meiega rohkem kui võitja.
Tänu, et oled tõesti meie kõigiga
igal päeval koos, kuni maailma lõpuni.
Taganegu masendus, väsimus, lootusetus ja ebausk Jeesuse nimel.
Tulgu vabadus, lootus, usk ja isegi rõõm.
Tänu Jeesus, et teed tööd meis kõigis,
aitad ja tood võidu igasse olukorda.
Suur eesõigus on teha juba mitu aastat seda tööd.
Imeline, et saateid tehes ja teie eest alati palvetades
ning ka muidu teie eest igal päeval palvetades,
on ka ilma teiega kohtumata saanud teist meile lähedased.
Imeline, et palves ja Vaimus ei ole vahemaid.
Kas pole kummaline, et otsekui tunneme teineteist?
Tahame südamest teid julgustada.
Tahan öelda, et seisame teiega ja teie poolel.
Seisame usus teiega.
Tahame väga tänada teid
ka toetuse eest nii TV7 kanali kui ka kristlikku kooli osas.
Ole õnnistatud!
Kui soovid ka praegu toetada, võid helistada numbril 9001777
Kõnega toetad 7 euroga Eesti kanali tööd.
Võid kasutada kontonumbreid, mida näed peagi ekraanil.
Kui soovid lisainfot meie tööst,
siis külasta meie kodulehekülge: www.kristillinenkoulu.org
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin